Yehoyakimu

Yehoyakimu (kwa Kiebrania יְהוֹיָקִים, Yehoyakim, "Yule ambaye YHWH amemuinua") (635 KK - 597 KK) alikuwa mtu wa ukoo wa Daudi aliyetawala ufalme wa Yuda kwa miaka 11 (608 KK hadi kifo chake)Dan Cohn-Sherbok, The Hebrew Bible, Continuum International, 1996, page x.   baada ya mdogo wake Shallumu. 

Mwana wa pili (1Nya 3:15) wa mfalme Yosia, kabla hajatawazwa na Farao Neko II wa Misri, aliitwa Eliakimu (אֶלְיָקִים, Eliakim).

Alikataa kufuata maelekezo ya nabii Yeremia hata akathubutu kuchana na kuchoma maandishi aliyotumiwa naye (Yer 36:1-32). Zaidi tena, alimuua nabii Uria kwa kutoa ujumbe wa namna hiyohiyo kutoka kwa Mungu (Yer 26:20-23)James Maxwell Miller, John Haralson Hayes, A History of Ancient Israel and Judah (Westminster John Knox Press, 1986) page 404–405..

Alifariki huku mji wa Yerusalemu umezingirwa na jeshi la Nebukadneza II wa Babuloni. Badala yake alitawazwa mwanae Yekonia.

Tanbihi

Vyanzo
 http://www.jewishencyclopedia.com/articles/8562-jehoiakim



Jamii:Waliofariki 597 KK
Jamii:Watu wa Biblia
Jamii:Wafalme wa Yuda